钦定古今图书集成/历象汇编/岁功典/第072卷 > 中秋见月和子由 苏轼
## 钦定古今图书集成/历象汇编/岁功典/第072卷 > 中秋见月和子由 苏轼

“明月未出群山高，瑞光千丈生白毫。一杯未尽银阙
涌，乱云脱坏如崩涛。谁为天公洗眸子，应费明河千
斛水。遂令冷看世间人，照我湛然心不起。西南火星
如弹丸，角尾奕奕苍龙蟠。今宵注眼看不见，更许萤
火争清寒。何人舣舟临古汴，千灯夜作鱼龙变。曲折
无心逐浪花，低昂赴节随歌板。青荧灭没转山前，浪”
飐风回岂复坚。明月易低人易散，归来呼酒更重看。
堂前月色愈清好，咽咽寒螀鸣露草。卷帘推户寂无
人，窗下咿哑唯楚老。南都从事莫羞贫，对月题诗有
几人。明朝人事随日出，恍然一梦瑶台客。